PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                Bucureşti,01.11.2007 
                               Nr. 24/536


Către,

Comisia pentru buget, finanţe şi bănci
AVIZ

asupra proiectului de Lege pentru aprobarea Ordonanţei Guvernului nr.31/2002 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru aprobarea Ordonanţei Guvernului nr.31/2002 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD, transmis cu adresa nr.PL.-x 691  din 19 octombrie 2007 şi înregistrat sub nr.24/495/16.10.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1024/31.07.2007, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru aprobarea Ordonanţei Guvernului nr.31/2002 privind reglementarea unor măsuri financiare pentru stimularea gradului de absorbţie a fondurilor alocate prin Programul SAPARD  în şedinţa din 1 noiembrie 2007. 

Faţă de cele de mai sus, membrii comisiei au hotărât în unanimitate avizarea favorabilă a proiectului de lege cu următorul amendament:
	Text ordonanţă
	Modificarea adusă textului ordonanţei
	Motivaţia

	Art. 3. – (1) Ministerul Agriculturii şi Dezvoltării Rurale încheie, în termen de 60 de zile de la data intrării în vigoare a prezentei ordonanţe, convenţii cu unităţile administrativ - teritoriale beneficiare ale Programului SAPARD, măsura 2.1 „Dezvoltarea şi îmbunătăţirea infrastructurii rurale”, respectiv măsura 3.5 „Silvicultură”, prevăzute în anexa care face parte integrantă din prezenta ordonanţă, şi virează sumele solicitate într-un cont distinct deschis în afara bugetului local, la unităţile teritoriale ale Trezoreriei Statului.
(2) În termen de 10 zile lucrătoare de la data transmiterii către unităţile administrativ – teritoriale a formularului „Notificarea beneficiarului cu privire la confirmarea plăţii”, aferent ultimei tranşe de plată ce va fi decontată de Agenţia de Plăţi pentru Dezvoltare Rurală şi Pescuit, acestea sunt obligate să restituie Ministerului Agriculturii şi Dezvoltării Rurale sumele primite, chiar dacă Agenţia nu a decontat integral contravaloarea tranşelor de plată prin declararea unor cheltuieli ca neeligibile.
	Alineatele (1) şi (2) ale articolului 3 se modifică şi vor avea următorul cuprins:
Art. 3. – (1) Ministerul Agriculturii şi Dezvoltării Rurale încheie, în termen de 120 de zile de la data intrării în vigoare a prezentei ordonanţe, dar nu mai târziu de 31 decembrie 2007, convenţii cu unităţile administrativ - teritoriale beneficiare ale Programului SAPARD, măsura 2.1 „Dezvoltarea şi îmbunătăţirea infrastructurii rurale”, respectiv măsura 3.5 „Silvicultură”, prevăzute în anexa care face parte integrantă din prezenta ordonanţă, şi virează sumele solicitate într-un cont distinct deschis în afara bugetului local, la unităţile teritoriale ale Trezoreriei Statului.

(2) În termen de 10 zile lucrătoare de la data primirii de către unităţile administrativ – teritoriale a formularului „Notificarea beneficiarului cu privire la confirmarea plăţii”, aferent ultimei tranşe de plată ce va fi decontată de Agenţia de Plăţi pentru Dezvoltare Rurală şi Pescuit, acestea sunt obligate să restituie Ministerului Agriculturii şi Dezvoltării Rurale sumele primite, chiar dacă Agenţia nu a decontat integral contravaloarea tranşelor de plată prin declararea unor cheltuieli ca neeligibile.
Deputat: Vasile Mocanu - PSD
Deputat: Adrian Semcu - PNL
	Pentru a permite tuturor unităţilor administrativ – teritoriale să încheie convenţii cu Ministerul Agriculturii şi Dezvoltării Rurale.

Pentru corectitudinea redactării. 


 În raport cu obiectul şi conţinutul său, proiectul de lege face parte din categoria legilor ordinare.

          VICEPREŞEDINTE, 


                      SECRETAR,

                        Adrian SEMCU

                                         Vasile MOCANU 
Întocmit: expert Gheorghe Adrian Goţa
